section_heading: Upijanje vode
paragraph_text: Upijanje vode je sposobnost kamena da pod određenim uvjetima, u izravnom dodiru s vodom, primi i zadrži određenu količinu vode. Ovo je važno svojstvo kamena, posebno kod kamena koji ima upijanje vlage veće od 0,5% mase. Upijanjem vode dolazi do razmekšavanja kamena, a smanjuje se i njegova tlačna čvrstoća. Maksimalna količina vode koju kamen može upiti predstavlja ukupnu, vezanu, kapilarnu i gravitacijsku vodu. Upijanje vode kvantitativno se izražava omjerom mase vode koju kamen upije pri određenoj temperaturi i atmosferskom tlaku, i mase suhog kamena.<ref>Tomašić, Ivan, Lukić, Dražen, Peček, Nataša, Kršinić, Ana, Važnost ispitivanja upojnosti prirodnog kamena: Izvorni znanstveni članak, Zagreb, 2009. Kamen se prema upijanju vode svrstava u sedam kategorija, prema sljedećoj tablici